વડા પ્રધાન નરેન્દ્ર મોદીએ આપેલા ‘મૈં ભી ચોકીદાર’ સ્લોગનને દેશ આખો ફૉલો કરવા માંડ્યો છે અને ગર્વભેર પોતાના સોશ્યલ મીડિયા અકાઉન્ટમાં નામની આગળ ચોકીદાર શબ્દ ઉમેરતો થયો છે ત્યારે પોતાને સોશ્યલ મીડિયા પર ચોકીદાર દર્શાવી રહેલા ગુજરાત BJPના પ્રેસિડન્ટ જિતુ વાઘાણીનો દીકરો મીત વાઘાણી જ ગઈ કાલે પોતાની બૅચલર ઇન કમ્પ્યુટર ઍપ્લિકેશન (BCA)ની એક્ઝામમાં ચોરી કરતાં પકડાયો હતો, પણ પછી તેને બચાવવા માટે BJPના કાર્યકરો અને નેતાઓ દોડ્યા અને લાગતાવળગતા સૌકોઈને ચૂપ રહેવાનું ફરમાન કરી દીધું હોય એવો ઘાટ સર્જાઈ ગયો હતો.